কেন্দুয়া প্রতিনিধি ঃ নেত্রকোণা জেলার কেন্দুয়া উপজেলার রূপালী লাইফ ইনসিওরেন্স কোম্পানী লিমিটেড পরিচালিত রূপালী ক্ষুদ্রবীমা তাকাফুল ডিভিশনের কেন্দুয়া সাংগঠনিক কার্যালয়ে গতকাল ১৫-১১-২০১৬ ইং তারিখ মঙ্গলবার দুপুরে প্রয়াত গ্রাহক পান্না আক্তারের মৃত্যুদাবী চেক প্রদান অনুষ্ঠান অনুষ্ঠিত হয়েছে। ইউনিট ব্যবস্থাপক বিলকিছ আক্তারের সভাপতিত্বে প্রধান অতিথির বক্তব্য রাখেন, বৃহত্তর ময়মনসিংহ অঞ্চলের রিজিওনাল কো-অর্ডিনেটর মোঃ মহিউদ্দিন সরকার। এ সময় তিনি কোম্পানীর নতুন ব্যবসা বৃদ্ধি, নতুন কর্মী নিয়োগ, নতুন নতুন এলাকায় দ্রুত কোম্পানীর উন্নয়ন কার্যক্রম সম্প্রসারণ ও প্রশিক্ষনমূলক আলোচনা করেন। পরে প্রয়াত গ্রাহক পান্না আক্তারের স্বামী নমিনী আদত মিয়ার হাতে মৃত্যুদাবীর চেক তুলে দেন। অন্যান্যদের মধ্যে বক্তব্য রাখেন, ব্রাঞ্চ ম্যানেজার সালমা আক্তার, ইউনিট ব্যবস্থাপক মিনা রানী পাল, ইলিয়াস উদ্দিন ভূঞা, সজল সরকার, খাদেমা মিল্কী। আরোও উপস্থিত ছিলেন, ধানসিড়ি পত্রিকার সম্পাদক এ.এইচ.রনি খান, মর্জিনা আক্তার, বেবী রানী রজক, জহিরুল ইসলাম প্রমূখ।